**11ny – amit tudni érdemes az évkezdéskor**

* A nyelvi éven szükséges felszerelést minden szaktanár első órán ismerteti, órai füzet, tankönyv, munkafüzet, szótárfüzet minden órára kell. A nyelvenként eltérő órarend a Diáknaptárban található.
* Csütörtök 13.50-kor tanulószoba van a kisiskolában, szaktanári / patrónusi részvétellel, együtt tanulás, problémák kibogozása, dolgozatpótlás, felzárkóztatás, stb. céllal.
* Minden hétfőn nagydolgozat írunk az előző heti tananyagból, az első 45 percben. Ha valaki hiányzik, 2 héten belül pótolja a dolgozatot, ha nem, nullás jegy kerül a naplóba. Pótlásra a tanulószobán van lehetőség.
* Egy hétfői dolgozat pótlására 2 hét határidő van, addig nullás érdemjegyet jelent. A dolgozat pótlása a tanulószobán történik, csütörtökön az 5. órában. Pótlásig a dolgozat eredményére nullás kerül a naplóba, jelzésként, hogy pótolni kell. *A tanulószoba funkciói: dolgozatpótlás, csendes körülmények között önálló vagy csoportos tanulás, házi feladat írás, szükség esetén korrepetálás (pl. hosszabb betegség után) előre egyeztetve a szaktanárral, illetve ide heti rendszerességgel, szülői egyeztetés után “beutalható” az olyan diák, aki nem tanul rendesen és emiatt gyengülnek az eredményei.*
* Minden héten péntek estig a reggeli órákon tanító tanár vázlatosan megírja a csoportnak, hogy mi lesz a hétfői nagydolgozatban, mit kell ismételni, tanulni.
* Jegyek az enaplóban: piros: hétfői nagydolg.; zöld: kisdolg., fogalmazás, beszámoló, szódolg., egyéb; kék: nem reggeli tanár jegyei; fekete: szorgalmi pluszok ill. HF hiány mínuszokból összegyűjtött jegyek; lila: szintvizsgák, prezentációk, utazás. A jegyek súlyozása a dokumentum végén található, nem sima átlag, hanem súlyozott átlag alapján kerül kiszámításra az év végi osztályzat!
* Minden nap van sok HF, melynek megírása kötelező, ez az otthoni tanulás egyik része. Hiány esetén mínuszt kapnak a diákok, 5 mínusz = 0 naplóba. HF pótlásért mínusz kihúzása sajnos nem lehetséges. Napi szinten fontos a szótanulás, ismétlés is!
* Hetente-kéthetente egy fogalmazást ír mindenki a heti tananyag témájából, a tanár által megadott szempontok alapján és terjedelemben. Zöldjegyre.
* A könyvtárban találhatóak nyelvenként / szintenként könnyített olvasmányok, ezek olvasása ajánlott, az értékelés nyelvenként eltérő lehet.
* Második félévben mindenki tart két prezentációt, ezek időpontját és részleteit később megbeszéljük.
* Az év folyamán 4 szintvizsgát tesznek a diákok, az értékelés a valódi nyelvvizsgáknak megfelelően történik. **A B1-es szintű vizsga megszerzése (60%) feltétele az év teljesítésének.**
* A sikeres nyelvi év feltétele az év közben szerzett jegyek súlyozott átlagával elért legalább 51%, a legalább 60%-os szinten teljesített B1-es szintvizsga és az elfogadott éves projekt.

**A napló jelölései:**

**Piros** – hétfői dolgozatok

**Zöld** – egyéb jegyek

**Kék** – nem “reggeli” tanártól kapott jegyek

**Fekete** – hiányok/ pluszokból született jegyek (Öt hiány háziból egy nullás, öt pluszpont egy 100%-ot ér) A hiányok összesítése kb. 3 hetente az órán történik.

**Lila** – vizsgajegyek, utazás, prezentációk

**Vizsgák:**

A1-es vizsga: 2018. október 19.

A2-es vizsga: 2018. december 10.

B1-es vizsga: 2019. március 22., 25.

B2-es vizsga: 2019. június 11-12.

**Fogadóórák:**

1. fogadóóra: 2018. november 7. (szerda) 17.00

2. fogadóóra: 2019. január 9. (szerda) 17.00

3. fogadóóra: 2019. április 3. (szerda) 17.00

4. nyelvi évet záró szülői értekezlet: 2019. június 13. (csütörtök) 17.00

**Értékelőosztás:**

1. 2018. október 3.

2. 2018. október 24. (vizsgaértesítő)

3. 2019. január 9.

4. 2019. február 6.

5. 2019. április 3.

6. 2019. június 17.

**Értékelés:**

Heti nagydolgozatok: 40%

Kisdolgozatok, HF hiány, egyéb jegyek: 30%

Szóbeli prezentációk: 5%

A1, A2, B1, B2 szintvizsga átlaga: 10%

Órai munka, hozzáállás: 10%

Diákcsere: 5%

**Összesen: 100%**